b'\n_START_ARTICLE_\nFerjesambandet V\xc3\xa5ge\xe2\x80\x93Norvik\n_START_PARAGRAPH_\nV\xc3\xa5ge\xe2\x80\x93Norvik var et privat bilfergesamband som krysset Romsdalsfjorden mellom V\xc3\xa5ge og Norvik i Eidsbygda i dagens Rauma kommune. Bilferjeruten mellom Norvik og V\xc3\xa5ge ble innledet i 1930 etter at det kom sammenhengende kj\xc3\xb8revei mellom Eidsbygda og Isfjorden. F\xc3\xb8r det ble sammenhengende kj\xc3\xb8revei mellom V\xc3\xa5ge og Veblungsnes (dagens E136), gikk biltrafikken med ferge fra V\xc3\xa5ge til Eidsbygda p\xc3\xa5 nordsiden av Romsdalsfjorden, og videre rundt Isfjorden til \xc3\x85ndalsnes. Bilferjeruten Vestnes-\xc3\x85ndalsnes ble lagt ned et par \xc3\xa5r etter at V\xc3\xa5ge-Norvik var etablert. Strekningen V\xc3\xa5ge\xe2\x80\x93Norvik var da den eneste bilfergen mellom \xc3\x85lesund og \xc3\x85ndalsnes. Ferjeruten V\xc3\xa5ge-Norvik ble lagt ned i l\xc3\xb8pet av 1945 da veien Innfjorden-Veblungsnes ble tatt i bruk._NEWLINE_Gulbrand Lunde, minister i Quislings regjering, druknet ved V\xc3\xa5ge kai i 1942. Det var trolig en ulykke. Hendelsen p\xc3\xa5 V\xc3\xa5ge ferjekai f\xc3\xb8rte til p\xc3\xa5legg om bom p\xc3\xa5 ferjelemmene.'